**Dinako tša motšhelo tša morekiši bakeng sa VAT**

**Na ke dinako dife tša motšhelo tšeo di hwetšagalo bakeng sa VAT?**

Magoro ao a latela go a dinako tša motšhelo di a hwetšagala:

**Legoro la A**

**Dikgwedi tše dingwe le tše dingwe tše**

 **pedi tša Khalentara**

Ka fase ga legoro le, morekišo o kgopelwa go romela pušetšo e tee bakeng sa dikgwedi tše pedi tša khalentara, tša go fela ka letšatši la mafelelo la Janaware, Matšhe, Mei, Julae, Setemere le Nofemere.

* Khomišinare o tla laetša ge eba morekiši o wela ka fase ga legoro le.

KHOMIŠINARE

**Legoro la B**

**Dikgwedi tše dingwe le tše dingwe tše**

**pedi tša Khalentara**

Ka fase ga legoro le, morekišo o kgopelwa go romela pušetšo e tee bakeng sa dikgwedi tše pedi tša khalentara, tša go fela ka letšatši la mafelelo la Feberware, Aprele, June, Agosetose, Oktobore le Disemere

* Khomišinare o tla laetša ge eba morekiši o wela ka fase ga legoro le.

KHOMIŠINARE

**Legoro la C**

**Kgwedi enngwe le enngwe ya Khalentara**

* Ka fase ga legoro le, morekiši o kgopelwa go romela pušetšo e tee bakeng sa kgwedi e tee ya khalentara
* Morekiši o tla wela ka fase ga legoro le ge eba:
* • palomoka wa boleng bja dithoto tša go tšheledišwa ke morekiši di fetišitše goba di ka fetiša R30 million mo dikgweding tše 12 tša go latelana.
* • morekiši o dirile kgopelo ka go ngwala go bewa ka gare ga legoro le, goba
* • Khomišinare o phethile gore morekiši o wela ka fase ga legoro le ka lebaka la gore morekiši o paletšwe gantši go dira boitlemo bjale ka ge go nyakega go ya ka Molao wa VAT.

**Legoro la D**

**Dikgwedi tše dingwe le tše dingwe tše**

 **6 tša Khalentara**

 Ka fase ga legoro le, morekiši o romela pušetšo e tee mo dikgweding tše dingwe le tše dingwe tše tshela tša khalentara, tše di felago ka letšatši la mafelelo la Feberware le Agosetose (goba kgwedi enngwe le enngwe fao kgopelo ya go ngwalwa e dirilwe go Khomišinare gomme e dumeletšwe)

* Legoro le le dirišwa fela go morekiši yo
* - dira ditiragalo tša temo, fao palo ya boleng bja dithoto tša go tšhelelwa e ka fase ga R1.5 million sebaka sa dikgwedi tše 12.
* - ke kgwebo ya maekro yeo e ngwadišitšwego go ya ka Šetšulu ya Botshelela go Molao wa Motšhelo wa Letseno.

**Legoro la E**

**Dikgwedi tše tše dingwe le tše dingwe tše 12 tša Khalentara**

* Ka fase ga legoro le, morekiši o romela pušetšo e tee mo dikgweding tše dingwe le tše dingwe tše lesomepedi, la go fela ka letšatši la mafelelo la kelo ya ngwaga ya morekiši (goba kgwedi enngwe le enngwe fao kgopelo ya go ngwalwa e dirilwe go Khomišinare gomme e dumeletšwe)
* Legoro le le amega go morekišo:
* • gore ke khamphani goba sekhwama sa therasete
* • seo se dirago ditiragalo tša go rentiša thoo ya go se šuthe goba go hiriša dithoto tša go šutha goba taolo goba taolelo ya dikhamphani tšeo di elego motho yo a nago le kgokagano le morekiši
* • kheraetheria ya tlaleletšo, go wela ka fase ga legoro le, e laeditšwe ka go Karolo 3 ya tlhahli ya VAT 404..